ค่ะสอบถามหน่อยค่ะ พื่งคลอดมาได้1เดือน17วันแต่ไป ตรวจมะเร็งปากมดลูกแล้วมีตกขาวมากให้ยาสอดช่องคลอด สอดวันแลกไม่เป็นไร สอดวันที2มีเลือดออกอะค่ะ ขอถามหน่อยค่ะว่า หยุดยาดีมัย แล้วเลือดออกเกีดจากอะไรค่ะ
สวัสดีค่ะ การเหน็บยาเพื่อรักษาภาวะช่องคลอดติดเชื้อหรือมีตกขาวผิดปกตินั้น ควรสอดเข้าไปให้ลึกที่สุด เพื่อไม่ให้เม็ดยาไหลออกมา นอนในท่าเดิมประมาณ 15 นาที เพื่อให้ยาละลายเคลือบช่องคลอด งดการมีเพศสัมพันธ์จนกว่าจะเหน็บยาครบ และใช้ตามระยะเวลาที่แพทย์สั่งการมีเลือดไหลออกมาหลังจากใช้ยานั้น อาจจะเกิดจากตัวโรคเอง หรือเกิดจากการระคายเคืองของยา หากเลือดออกมาไม่มาก แนะนำสังเกตอาการและเหน็บยาตามปกติต่อไปก่อน แต่หากเลือดออกมากเป็นลิ่มเลือด หรือเจ็บปวดท้องน้อยหรือระคายช่องคลอดมาก ให้หยุดยา และกลับไปพบแพทย์ที่ดูแลเพื่อตรวจดูเพิ่มเติมอีกครั้ง หากเกิดจากยาที่ทำให้เกิดอาการระคายเคือง อาจจะต้องเปลี่ยนเป็นยากินแทน เป็นต้น ยังไม่ควรหยุดยาไปเองค่ะ